cyanic-selkie/wikianc huggingface dataset:
Johan J. Jakobsen
Statsministerkandidat i 1997
"«Det er et uttrykk som sier at en aldri skal la det beste bli det godes fiende. For å oppnå noe i politikken, er det helt nødvendig å inngå kompromisser. Men, og det er viktig, en må hele tiden være seg bevisst at en er på riktig vei […] Ethvert seriøst politisk parti må ha ambisjoner om regjeringsmakt. En regjering har stor innflytelse, selv om det er en mindretallsregjering.»"
Edgar Ætheling
Kravet på den engelske trone
Da kongen døde i januar 1066 var Edgar altfor ung til å kunne forsvare landet mot invasjon, og valget av ham som konge etter Haralds død var ikke mer enn et symbol på trass og utfordring mot de normanniske styrkene enn et reelt samlingspunkt, likevel forsøkte han å stå opp for landet sitt. Edgar stolte hovedsakelig på støtten fra erkebiskop Stigand og fra jarlene Edwin av Mercia og Morcar av Northumbria, og da denne støtten ble svekket innenfor noe få dager hos witan (de vises møte), ble Edgar tvunget til å underkaste seg Vilhelm Erobreren ved Berkhamsted. Det skjedde enten på slutten av november eller tidlig i desember 1066.
Johan J. Jakobsen
Etter politikken
Jakobsen avsluttet sin karrière på Stortinget som medlem i Utenrikskomiteen, Valgkomiteen, Arbeidsordningskomiteen og Den utvidede utenriks- og konstitusjonskomiteen. Han stilte ikke til gjenvalg i 2001, og hadde overlatt vervet som parlamentarisk leder til Odd Roger Enoksen i 2000. Han gikk deretter til en stilling som konsulent for Phytochem Holding, inntil han ble seniorrådgiver for Europaprogrammet. Europaprogrammet ble senere nedlagt, og driften gikk over til Norsk institutt for strategiske studier (NORISS), hvor Jakobsen var seniorrådgiver fra 2006. Fra 2006 til 2007 var han medlem av Forsvarspolitisk utvalg.
I 2017 ble han tildelt Senterpartiets høyeste utmerkelse, Såmannstatuetten, for sin langvarige innsats.
Edgar Ætheling
Allianse med Skottland
Vilhelm behandlet Edgar bra. Ved å se politisk fordeler holdt han gutten i forvaring og fikk ham til slutt brakt over til sitt hoff i Normandie. Likevel sluttet Edgar seg til opprøret til jarlene Edwin og Morcar i 1068 og etter at nederlaget var et faktum flyktet han nordover til kong Malcolm III av Skottland med sin mor og to søstre. Året etter giftet Malcolm seg med Edgars søster Margaret, og påtok seg å støtte Edgars framtidige forsøk på å erobre den engelske tronen, blant annet ved å lede en hærstyrke inn i England, kanskje like mye for egen del.
VM i ishockey for menn 1931
Ishockey-VM 1931 var det 5. verdensmesterskapet som ble arrangert. VM-turneringen ble avviklet 1. – 8. februar 1931 i den polske by Krynica. 10 lag deltok. Turneringen gjaldt også som det 16. europamesterskapet i ishockey.
Edgar Ætheling
Allianse med Skottland
For å sikre denne pakten giftet Edgar seg med Malcolms søster som også het Margaret. Edgar gjorde dessuten felles sak med Svein Estridson, konge i Danmark og nevø av Knut II av Danmark (som engelskmennene kjenner som Canute av Danmark). Svein Estridson mente at han, etter at kong Harald Hardråde av Norge var død, selv hadde rettmessige krav på den engelske tronen.
VM i ishockey for menn 1931
Kvalifiseringsrunde 1
Tsjekkoslovakia og Østerrike videre til kvalifiseringsrunde 2. Ungarn og Storbritannia til spill om plassene 7-10.
Luftfartsskolen
Luftfartsskolen (engelsk: Aviation School of Norway, "Norges luftfartsskole") var en norsk flygetreningsorganisasjon (FTO) som var eid av blant annet Norges Luftsportforbund.
VM i ishockey for menn 1931
Kvalifiseringsrunde 2
Canada, Tsjekkoslovakia, Sverige og USA til finalerunden, Frankrike, Polen, Østerrike og Romania til spill om plassene 7-10.
Edgar Ætheling
Massakrene i nord
Vinteren 1069–1070 brøt det ut opprør i nordlige England. Northumbria hadde lenge motsatt seg engelsk styre. De hadde gjort opprør mot Toste Godwinson i 1065 og mot Harald Godwinsson i 1066. Edgar sluttet seg til med egne hærstyrker. De erobret byen Durham og drev normannerne ut av York, men proklamerte aldri uavhengighet for Northumbria. Jarlene Edwin, Morcar og Waltheof derimot erklærte uavhengighet til Vilhelms styre. Samtidig ryktes det at danskene var på veg. Dette var det mest seriøse opprøret hittil mot normannerne og Vilhelm reagerte med vanlig brutal og hensynsløs effektivitet.
Luftfartsskolen
Utdanningstilbud
Skolen tilbød modulære utdanningsprogram til diverse fly- og helikoptersertifikat i samarbeid med sine utdanningspartnere.
VM i ishockey for menn 1931
Kvalifiseringsrunde 2
Østerrike og Polen til finalerunden, Romania og Frankrike til spill om plassene 7-10.
Edgar Ætheling
Massakrene i nord
Vilhelm marsjerte hastig mot nord, herjet og brente jorden etter seg. Det ukoordinerte opprøret gikk oppløsning i møte med normannernes hær. Edwin og Morcar flyktet, og da danskene ankom Humber var opprøret allerede slått ned. Svein Estridsson ga opp, lot seg kjøpe for sum penger og forlot England igjen. Vilhelm tok grusom hevn over Northumbria, brent og slaktet folk i mengder i det som ble husket som «massakrene i nord».
Guatemala under Sommer-OL 1952
Guatemala under Sommer-OL 1952. 21 sportsutøvere fra Guatemala deltok for første gang i et OL under Sommer-OL 1952 i Helsingfors. Guatemala vant ingen medaljer.
Edgar Ætheling
Massakrene i nord
Edgar flyktet igjen til Skottland hvor han forble som flyktning inntil 1072 da Vilhelm med hell klarte å tvinge en fredsavtale på Malcolm ved å ta hans sønn som gissel og ett av vilkårene var at Edgar måtte gå i eksil. Edgar forlot Skottland og dro til Flandern, deretter reiste han rundt i Europa i et forsøk på å finne støtte for sine krav, men kom likevel til en ordning med Vilhelm to år senere, skjønt han ga aldri fra seg kravet til den engelske tronen. Han støttet Robert Curthose, hertug av Normandie, i et opprør mot Vilhelm Rufus i 1091 og måtte igjen søke tilflukt i Skottland. Han støttet sin nevø, Edgar, i dennes forsøk på å overta den skotske tronen ved å felle Donald III av Skottland.
Luftfartsskolen
Undervisning
Luftfartsskolen var spesialisert på fjernundervisning for å holde utdanningskostnadene til et minimum, og tilbød derfor kun korte intensivkurs i klasseromsformat som oppfølging til fjernundervisningen.
VM i ishockey for menn 1931
Plasseringskamper
Det ble spilt en enkeltserie der alle lagene i gruppen møtes en gang om plassene 7-10.
Finalerunden
Det ble spilt en enkeltserie der alle lagene i gruppen møttes en gang.
Edgar Ætheling
Korsfarer
Rundt 1098 reiste Edgar til Konstantinopel hvor han muligens slo seg sammen med varjagene eller væringene som var et vaktkorps for Det bysantinske riket bestående av russere og ikke minst skandinaver og angelsaksere. Senere samme år fikk han en flåte av keiser Alexios I Komnenos for å kunne delta i det første korstoget, og med flåten kunne han bringe forsterkninger til korsfarerne ved beleiringen av Antiokia. På det første korstoget var også Robert Curthose, og Edgar deltok i slaget ved Tinchebrai i 1106 da han slåss på hertug Robert Curthoses side som tapte mot Henrik I av England. Etter slaget ble han tatt til fange, men løslatt senere, i motsetning til Robert Curthose som satt fengslet til han døde 80 år gammel.
Glemt av alle
Edgar kom tilbake til England hvor kong Henrik ga ham benådning og i midten av 50-årene trakk han seg tilbake til sine to landsteder i Hertfordshire, Barkway og Hermead. Hans niese Edith (gjendøpt som Matilda) hadde giftet seg med kong Henrik I i 1100. Antagelig reiste Edgar tilbake til Skottland sent i livet, kanskje en gang rundt 1120, og han var fortsatt i live i 1125, men døde antagelig kort tid etter i begynnelsen av 70-årene. Da var han glemt av de fleste og selv i dag blir han kun husket som Englands «tapte konge». Han fikk øyensynlig ingen barn som kunne ta opp kravet på den engelske tronen.
Arto Paasilinna
Arto Tapio Paasilinna (født 20. april 1942 i Alakylä i Kittilä kommune i Finland, død 15. oktober 2018 i Esbo ) var en finsk forfatter og journalist.
Biografi
Paasilinna vokste opp i en søskenflokk på syv. Foreldrene var Väinö Paasilinna (som før het Gullstén) og Hilda Maria (Maija), pikenavn Niva. Faren var politimann i Petsamo, moren var også ved politiet. Familien flyktet fra krigen med båt via Norge. De var på flukt i ti år og bodde på ti forskjellige steder. Til slutt endte de i Tervola ved Rovaniemi hvor det er et Paasilinna-monument, en Paasilinna-park og en Paasilinna-samling og utstilling i biblioteket. Fire av brødrene ble forfattere, en søster ble skuespiller og en billedkunstner. Den eldste broren, Reino Paasilinna, fikk utdannelse og ble lærer og politiker. Forfatterne Erno Paasilinna og Mauri Paasilinna er de mest kjente av Arto Paasilinnas søsken.
Som voksen flyttet Arto Paasilinna etter hvert til Esbo nær Helsingfors. I oktober 2009 fikk han slag og ble innlagt på et pleiehjem. Paasilinna ble boende på pleiehjemmet og døde der den 15. oktober 2018.
Om forfatterskapet
Harens år fra 1975 er oversatt til fransk, estisk, japansk, nederlandsk, engelsk, tysk, tsjekkisk, albansk, islandsk, svensk, italiensk, spansk, hebraisk, ungarsk, dansk, kroatisk, gresk, latvisk, litauisk, norsk, slovensk, russisk, galisisk, kinesisk, rumensk, ukrainsk, koreansk og bulgarsk. Han var rundt år 2000 en av de mest populære forfattere i hjemlandet. Til sammen ga han ut 35 romaner. Bøkene hans har blitt oversatt til 48 språk.
Paasilinnas bøker reflekterte helt vanlig finsk dagligliv, ofte sett fra en middelaldrende manns perspektiv. De er lettleste, lette og humoristiske i stilen og kan bli beskrevet som pikareske eventyrfortellinger med et litt satirisk blikk på livet i det 20. århundret. Visse av hans historier kvalifiserer som moderne myter, ikke minst Harens år.
Haetera
Haetera er en slekt av sommerfugler som hører til gruppen Haeterini i underfamilien ringvinger (Satyrinae) i den store familie flikvinger (Nymphalidae). De finnes bare i skogområder i Sør- og Mellom-Amerika. De rundede vingene er glassklare bortsett fra øyeflekker langs ytterkantene.
Utseende
Stort sett middelsstore sommerfugler (vingespenn gjerne 30 – 50 mm), slanke med avrundede vinger. De har gjennomsiktige vinger som mangler skjell bortsett fra langs ytterkantene. Bakvingen har en gul eller rødlig farge i den bakre delen.
Levevis
Diise sommerfuglene holder til på skogbunnen i ganske tett regnskog opptil 1500 meters høyde over havet. De er forholdsvis langsomme flyvere, som gjerne drikker fra råtnende frukt eller møkk. De fargerike feltene på bakvingene er veldig tydelige når sommerfuglene flyr, men synes å forsvinne når de setter seg. Larvenes næringsplante er ukjent.
Atle Kittang
Kittang gikk ut av Firda offentlege landsgymnas i 1960, studerte tysk og fransk ved Universitetet i Bergen og ble mag. art. i 1966. Han tok doktorgraden i 1973 på en avhandling om den franske lyrikeren Arthur Rimbaud Han var førstelektor ved Universitetet i Bergen fra 1970 til 1974 og siden professor. Han ble den første professoren i litteraturvitenskap da faget fikk sitt eget institutt ved Universitetet i Bergen i 1974. Senere ble instituttet slått sammen til Institutt for lingvistiske, litterære og estetiske fag. Han skrev flere bøker, blant annet om Knut Hamsun, Henrik Ibsen og Sigmund Freud, og utgav flere antologier.
Atle Kittang døde 1. juni 2013 etter lengre tids sykdom.
Utmerkelser
Kittang var medlem av Det Norske Videnskaps-Akademi (fra 1988) og Det Kongelige Norske Videnskabers Selskab (fra 2000). Han fikk Møbiusprisen for fremragende forskning i 2003. for «sin fremragende og brede forskningsinnsats innen allmenn litteraturvitenskap, og for sin evne til å skape dynamiske og kreative miljøer rundt seg».
FlevOnice
Foruten rundløypa er det en standard 400 m konkurransebane for hurtigløp på skøyter på området.
Sassetta
Stefano di Giovanni di Consolo da Cortona, bedre kjent som Sassetta (født ca. 1390/1392 i Siena, død ca. 1450 i Siena), var en italiensk maler i ungrenessansen, virksom i Siena.
Sassettas mest betydningsfulle verk består av en rekke malerier med motiv fra den hellige Frans av Assisis liv.
Simone Veil
Simone Veil (født Simone Annie Jacob 13. juli 1927 i Nice, død 30. juni 2017 i Paris) var en fransk jurist og politiker. Hun var helseminister under president Valéry Giscard d'Estaing og president i Europaparlamentet 1979–1982. Veil overlevde konsentrasjonsleiren i Auschwitz-Birkenau hvor flere medlemmer av hennes familie omkom. Hun var ærespresident av Fondation pour la Mémoire de la Shoah. Veil ble i november 2008 valgt til medlem av Académie française, hvor hun etterfulgte Pierre Messmer på sete nr. 13.
Tidlig liv
Veil ble født Simone Annie Jacob, i Nice, Alpes-Maritimes. Hun hadde to eldre søstre og én eldre bror. Faren André Jacob var arkitekt. Familien var jødisk, men ikke ortodoks.
Da Vichy-regimet i oktober 1940 innførte en serie restriksjoner for jødiske innbyggere og påla alle jøder å registrere seg, mistet faren arkitektbevillingen. I 1941 ble de fire barna sendt til en tante og onkel som bodde i nærheten av Carcassonne. Da de returnerte til Nice i 1942 var Vichy-regimets undertrykkelse av jødiske borgere blitt enda større. Barna i Jacob-familien var aktive speidere. Den jødiske speiderbevegelsen Éclaireurs israélites de France (EIF), hadde blitt oppløst av Vichy-regimet i 1941, i likhet med alle andre ikke-religiøse jødiske organisasjoner. Imidlertid hadde lederen for den franske speiderbevegelsen Le Scoutisme Français fått regimets tillatelse til å la EIF-speidere fortsette speideraktivitetene sammen med dem. Et stort antall av de eldre EIF-speiderne sluttet seg til den franske motstandsbevegelsen.
Veil hadde avlagt sin baccalauréat-eksamen i 1943 og hadde påbegynt studier jus og statsvitenskap da hun ble deportert. Under studiene hadde hun møtt sin framtidige ektemann Antoine Veil. Paret giftet seg 26. oktober 1946 og fikk tre sønner.
Politisk karriere
Fra 1974 til 1979 var Veil helseminister i regjeringen til statsministrene Jacques Chirac og Raymond Barre. Hun fikk da gjennomført to store lover:
Ved valget til Europaparlamentet i 1979 ble Veil valgt inn, og i sin første sesjon der, ble hun valgt til president, en oppgave hun hadde til 1982. Hun var den første kvinne som ble president i det valgte Europaparlamentet siden starten i 1952. Hun ble gjenvalgt i 1983 og ble leder av liberaldemokratenes gruppe til 1989. Hun tok ikke gjenvalg i 1993, da hun returnerte til en stilling som sosialminister i Édouard Balladurs regjering og hadde den i to år. I 1998 ble hun utnevnt til medlem av Frankrikes konstitusjonelle råd.
Karen Grassle
Karen Grassle (født 25. februar 1942 i Berkeley, California) er en amerikansk skuespiller, mest kjent for rollen som Caroline Ingalls, kona til Michael Landon i TV-serien Huset på prærien.
Grassle ble uteksaminert fra Ventura High School i 1959 og begynte deretter ved Sophie Newcomb College. Etter å ha fullført videregående skole ble hun innskrevet ved University of California i Berkeley. Hun ble uteksaminert fra universitetet med en bachelorgrad i engelsk i 1965. Grassle fikk et stipend til Royal Academy of Dramatic Art i London. Hennes første jobb som skuespiller var i New York City i 1968 da hun for en kortere periode var med i TV-serien The Gingham Tree. Grassle har vært gift tre ganger. Hennes første ektemann var Leon Russom som også var skuespiller. I 1982 giftet hun seg for andre gang med eiendomsutvikleren J. Allen Radford, og de adopterte datteren Lily. I 1991 giftet Grassle seg med sin tredje ektemann, psykiateren Scott T. Sutherland.
Eiker, Modum og Sigdal tingrett
Eiker, Modum og Sigdal tingrett var en førsteinstansdomstol i Borgarting lagdømme som dekket kommunene Krødsherad, Modum, Nedre Eiker, Sigdal og Øvre Eiker i Buskerud. Tingretten hadde sitt tinghus i Hokksund, og besto av to dommere, tre dommerfullmektiger og fem saksbehandlere.
Den 1. juli 2016 ble Eiker, Modum og Sigdal tingrett slått sammen med Kongsberg tingrett under navnet Kongsberg og Eiker tingrett.
Alimi Ballard
Alimi Ballard (født 17. oktober 1977) er en amerikansk skuespiller. Han er kanskje mest kjent for sin rolle som FBI-agent David Sinclair på CBS-drama-TV-serien Numb3rs. Ballard har vært gjesteskuespiller både for kortere og lengre perioder i en lang rekke amerikanske TV-serier, for eksempel NCIS, Dark Angel og Fast Five.
Goriastsjaja Sopka
Goriastsjaja Sopka («den brennende åsen») er en eksplosiv vulkan på Simusjir i Kurilene i Russland. Den er 891 moh..
Vulkanen er aktiv og hadde det siste utbruddet sitt i 1914. Den har hatt fem eksplosive utbrudd mellom 1842 og 1914.
Parkenfestivalen
Parkenfestivalen («Parken») er en utendørs pop-/rockfestival i Bodø som ble arrangert første gang i 2006. Festivalen foregår i Rensåsparken.
Parkenfestivalen er organisert som en ideell stiftelse. Arrangementet foregår over tre dager, med «FamilieParken» og «Torsdag i Parken» dagen før selve festivalen.
«Torsdag i Parken»
«Torsdag i Parken» er et veldedighetsarrangement der overskuddet av inntektene går til gode lokale formål. Dette delarrangementet ble startet i anledning Parkens10-års jubileum i 2016. Mottagere har vært blant annet Nordlandssykehuset, Livsglede for eldre, Antihype og Bodømarkas venner.
«Familieparken»
FamilieParken ble startet opp i 2011 og har fokus på barn- og ungdom i aldersgruppen 2-18 år. I snitt er det ca 4000 publikummere til stede på FamilieParken, noe som gjør dette til regionens største arrangement for barn og unge.
Scenene
Parken har som regelen tre scener: Hovedscena, Parkscena og Skogen. Hovedscena er den største med en kapasitet på 9350 tilskuere. Parkscena er en scene med en kapasitet på 5000 tilskuere, og både lokale, regionale og nasjonale artister holder konserter på denne scenen. Skogen er en scene for unge lokale musikere, og har en kapasitet på 800 tilskuere.
«Parkenavisa»
Parkenavisa er en avis som omhandler alt som foregår under festivalen. Den blir utgitt som et bilag til Avisa Nordland i forkant av selve festivalen.
Grønt arrangement
Parkenfestivalen i Bodø er et såkalt grønt arrangement og har mottatt miljøfyrtårn-sertifisering. Dette vil si at parkenfestivalen oppfyller kravene til grønne arrangementer og at de bla. kan dokumentere at diverse krav til arbeidsmiljø, innkjøp, transport, avfall, utslipp og estetikk er overholdt. Parkenfestivalen har vært sertifisert som miljøfyrtårn siden 2008, to år etter at den startet opp.
Sponsorer
Parkenfestivalen har mange ulike sponsorer som hjelper med økonomisk støtte, markedsføring og annen virksomhet.
«Parken live»
Parken Live er helårsdelen av Parkenfestivalen som holder konserter flere ganger i året. Parken Live har arrangert flere store konserter med artister som Bryan Adams, Sting, A-ha, Snoop Dog, Robert Plant, Bryan Ferry, Kent, Kim Larsen, Jethro Tull Sirkus Eliassen, Kaizers Orchestra, Wyclef Jean, Lissie, Asgeir Trausti og Karpe Diem. Konsertene holdes ulike steder, blant annet på Sinus, Samfunnet i Bodø, Bodø Spektrum og Stormen Konserthus.
Merete Alfsen
Merete Alfsen (født 14. februar 1950) er en norsk oversetter. Hun har oversatt en rekke romanklassikere fra engelsk til norsk, og er blant annet den britiske samtidsforfatteren Ali Smith s faste oversetter til norsk.
Bakgrunn og arbeid
Alfsen er datter av ingeniør Petter Wilhelm Alfsen. Sine første barndomsår tilbragte hun på Østlandet før familien flyttet til Bergen. På slutten av 1970-tallet studerte Alfsen litteraturvitenskap, og det var i denne perioden hun tok sine første oversetteroppdrag. Hun debuterte som skjønnlitterær oversetter i 1981. Siden ble studiene avbrutt, og Alfsen tok jobb i NRK. I NRK arbeidet Alfsen som hallodame frem til 1986 da hun gikk over til å jobbe i radioen.
I 1988 var hun redaktør for antologien I min fars hus (Pax forlag), der fjorten kjente, norske kvinner skrev om far-datter-forholdet.
Hun har i mange år vært fast oversetter for Pax forlag, men har også vært tilknyttet andre forlag som Aschehoug med flere. Alfsen har også vært fast litteraturanmelder i Dagbladet. Alfsen oversetter hovedsakelig fra engelsk til bokmål. Hun har også oversatt fra svensk.
Priser
Alfsen har mottatt flere priser for sine oversettelser.
Hun var også nominert til Kritikerprisen for beste oversettelse 2007, for sin oversettelse av Ali Smith s roman LIKE.
Ved tildelingen av Det Norske Akademis Pris til minne om Thorleif Dahl i 2016 ga juryen følgende begrunnelse:"«Det Norske Akademis pris til minne om Thorleif Dahl går i år til en av våre fremste skjønnlitterære oversettere, Merete Alfsen. Siden debuten i 1981 har hun oversatt nærmere nitti bøker. Sentralt i hennes oversettergjerning står forfattere som Ali Smith, Alice Hoffman, Amy Tan, Jane Austen og Virginia Woolf. (---) Før hun ble oversetter på heltid arbeidet Merete Alfsen i studietiden frilans i NRK som sendeleder i TV og programleder i Nitimen og Reiseradioen. Hun har også vært fast litteraturanmelder i Dagbladet. (---) Akademiets pris gis hvert år til en forfatter eller oversetter for fremragende bruk av det riksmål som etter de siste rettskrivningsreformer faller sammen med offisielt bokmål i sin moderate variant. Prisen på kr 100 000 overrekkes på årsfesten til Det Norske Akademi for Språk og Litteratur 21. november.»"
Edgeøya
Edgeøya er den tredje største av øyene som inngår i øygruppen Svalbard, beliggende øst for hovedøyen Spitsbergen og syd for Barentsøya. Den har et areal på omtrent 5 074 kvadratkilometer, hvilket er noe større enn Akershus fylke. Det er ingen bosettinger på Edgeøya, og det er meldeplikt for Sysselmannen ved ferdsel her. Den vestlige kyststrekningen har delvis mobildekning fra senderen over Sveagruva, 70 km lenger vest.
Oppdagelsen av Edgeøya er noe omstridt, den ble muligens oppdaget av Joris Carolus (1566-1636), nederlandsk oppdager og kartograf i 1614, som samme år angav øyens sydkyst på kart over Svalbard (Spitsbergen). Det er senere kommet frem at dette mest sannsynlig er kopiert fra noe tidligere spekulative nederlandske kart. Navnet kommer av Thomas Edge (1587/8–1624), engelsk hvaljeger og sjømann, som opererte i farvannene rundt Bjørnøya og Svalbard i årene 1611-19, og skal ha oppdaget øyens sydkyst i 1616. Det er ikke kjent om han var i land på øyen.
Til forskjell fra de andre av Svalbards hovedøyer er en uvanlig stor del ikke dekket av permanent is. De isdekkede delene er først og fremst på østsiden som består av isbreen Edgeøyjøkulen, hvis østlige del kalles Stonebreen og den sydlige utløperen Kong Johans bre, samt Storskavlen midt på øyen og Langjøkulen i nordvest. Den sydlige delen av øyen er splittet i to utløpere av Tjuvfjorden, og på den sydvestlige utløperen ligger Digerfonna, Kvalpyntfonna og Kvalpyntfjellet. Halvøyen ender mot sydvest i Kvalpynten. Den sydøstlige utløperen består for en stor del av svart skifer, hvilket er opphav til navn som Svarthukfjellet (375 m), Svarthukdalen nord for dette, samt øyas sydspiss Svarthuken. Fra Stonebreen kalves det årlig isfjell, som driver sørover.
Edgeøya utgjør en del av Søraust-Svalbard naturreservat. Øya er et viktig leveområde for isbjørn. Her finnes også svalbardrein.
I vest ligger Storfjorden, som skiller Edgeøya fra Spitsbergen. I nord ligger Freemansundet, som skiller Edgeøya fra Barentsøya. I nordøst ligger Olgastretet som skiller Edgeøya fra Kong Karls Land.
The Memory Remains
The Memory Remains er en sang av Metallica fra deres 1997 album, ReLoad. Dette var den første offisielle singleutgivelsen fra albumet.
Sangtekst
Sangen handler om en glemt kvinnelig skuespiller som er desperat for å gjenvinne sin berømthet, og drives til vanvidd ved å være nær ukjent. Sangen kan være en referanse til filmen Sunset Boulevard, som omhandler mange av de samme temaene som sangen.
Sangen ble skrevet av James Hetfield og Lars Ulrich. På innspillingen deltar den britiske skuespillerinnen og sangerinnen Marianne Faithfull. På konserter får gruppa fansen til å synge det som Faithfull sang. Helt til sist i sangen sier Marianne en setning som er tatt fra Marilyn Monroes film Uten feste (engelsk tittel: The Misfits): «Say yes... at least say hello...».
Jevpatoria (Ukraina)
Jevpatoria (ukrainsk: Євпаторія; russisk: Евпатория; krimtatarisk: Kezlev; armensk: Եվպատորիա) er en by i det sørlige Ukraina beliggende på sørvestkysten av halvøya Krim. Byen har 120 600 innbyggere og er en viktig turistby.
En gresk koloni ble anlagt på stedet på 400-tallet f.Kr. Det osmanske riket befestet handelsstedet ved byens nåværende beliggenhet på 1500-tallet.
Eternal Darkness: Sanity’s Requiem
Eternal Darkness: Sanity's Requiem (ofte forkortet til Eternal Darkness) er et psykologisk skrekk-spill utviklet av Silicon Knights og utgitt av Nintendo til Nintendo GameCube. I Europa ble spillet utgitt den 1. november 2002. Historien i spillet er en hybrid av diverse H.P. Lovecraft-elementer; til tross for dette er det ikke en direkte tilpasning av hans eller andres verk. I likhet med både Resident Evil og Alone in the Dark foregår handlingen i et tilsynelatende normalt hus på Rhode Island (bostedet til Lovecraft).
Tidsepoker
Eternal Darkness skiller seg ut fra andre spill i sin sjanger med at du kan spille som folk fra forskjellige tids-epoker, man kan lese gjennom skrifter man finner for å så å spille som figuren i historien, en slags «historie inni historie». Et virkemiddel spillet ofte benytter er en form for déjà vu-effekt. For eksempel en figur trenger å spille en sang på et pipeorgel for å åpne ei dør. Senere i spillet, da som en annen figur, er man nødt til å spille nøyaktig samme sang, bare at denne gangen blir det gjort på et piano. Med andre ord spillet forventer at spilleren har god hukommelse.
Sinns-effekter
Det som kanskje er mest spesielt med spillet er «sanity» (Norsk: mental helse) og «Sanity-effects», (norsk: Sinns-effekter). Sannsynligheten for at disse inntreffer er styrt av et meter fylt opp med grønn væske, jo mindre grønn væske det er i det, jo større sannsynlighet er det for at figuren kan oppleve «galskap» og få hallusinasjoner eller høre lyder. Figuren mister mental helse hvis figuren opplever en intens situasjon eller ser en fiende, figuren blir dermed redd og mister mer og mer av sin sinnsbeherskelse. For å få tilbake sinnet må man tilintetgjøre fiender eller fylle på sinnet med magi. Blir det virkelig alvorlig kan det til slutt gå ut over figurens helse. Nintendo har faktisk patent på sinns-effekt mekanismen.
De fleste sinnseffektene er humoristiske og har en viss form for selv-ironi, men det finnes også effekter som er beregnet for å skremme spilleren. Ingen av sinnseffektene skjer, man mister hverken helse, magi eller lagret data. Noen av sinns-effektene er scenario-eksklusive, for eksempel man kan ikke høre en telefon i et scenario som foregår i middelalderen. Sinns-effekter figuren kan oppleve inkluderer (men er ikke begrenset til)
Etter effektene kommer det et kraftig lys-glimt og figuren roper "this isn't happening!" (dette skjer bare ikke!)
Forskjellig oppsett
Eternal Darkness tar kraftig avstand fra et sikte-oppsett som har dukket opp i en mengde tredjeperson-spill, sikte-oppsettet i slike spill gjorde at det var begrenset hvor mye frihet man hadde når man siktet, man kunne enten sikte opp, ned eller i midten. I dette spillet har man et helt forskjellig siktesystem, man kan sikte individuelt på hode, armene eller torsoen til fienden, for på den måten å gi mest mulig skade. Tidligere skrekk-spill har også benyttet seg av 2D bakgrunner, eller såkalte «Pre-rendered Backrounds». 2D-bakgrunner kan gjøre slik at man kan få optimal grafikk i spillet på bekostning av vinkler, «vanlig kamera» fungerer på motsatt måte. Eternal Darkness sitt kamera er blanding av de to nevnte kameraene kameraet følger på en måte etter figuren i et slags «fugleperspektiv» samtidig som det hele tiden er låst i èn posisjon.
Magick
En ting som ofte er blitt forbundet med rollespill er også med i dette spillet, nemlig at man kan bruke magi. Dette overrasket mange spillere, siden de kunne ikke forstå hva et slikt element hadde med dette spillet å gjøre. Magien blir brukt til blant annet å forsterke ting, sette opp skjold eller for å angripe fienden direkte. For enhver formel man bruker så blir det brukt magi. Magien er merket med en blå beholder som viser hvor mye magi man har igjen. For å lære nye trylle-formler så må man finne såkalte runer. Ulikt tradisjonelle runer så utformer disse et vokabular fremfor et alfabet. For å benytte seg av runer så trenger man en «magi-sirkel» for å kunne plassere runene. Man må minimum ha en sirkel det er plass til tre runer i for å kunne trylle. En formel blir nemlig bygget opp på samme måte som en setning, av ett verb, ett adjektiv og ett substantiv. Etterhvert vil man finne større sirkler og blir da istand til å gjøre mer avanserte (og dermed kraftigere) formler. Alle formler står nedskrevet i diverse pergament man finner rundt omkring i spillet, dersom man mangler nødvendige runer som står i pergamentet så vil ikke formelen fungere.
En hver formel blir kastet i en guddom sitt navn, enten i Ulyaoth, Xelotath eller Chattur'gha. De 3 gudene har et «stein, saks og papir» oppsett, for eksempel Ulyaoth er sterkere enn Chattur'gha, men Ulyaoth er til gjengjeld svak mot Xelotath som igjen er svak mot Chattur'gha''. Det går også ann å finne en «fjerde gud», Mantorok. Mantorok funker på den måten at den er «nøytral», du kan for eksempel sende en prosjektil mot enhver fiende uten at prosjektilet blir svakere, til gjengjeld så blir den ikke mye sterkere heller. Den fjerde guddommen er forøvrig ikke «nødvendig» for å komme igjennom spillet, men den gjør det adskillig lettere.
Ancients (de urgamle)
Chattur'gha: (stemme av Greg Eagles), hvis makt fokuserer på fysisk styrke og menneskekroppen: hans tropper er farget røde, og har sterk fokus på fysisk angrep og utholdenhet. Chattur'gha er krepsdyr-liknende i utseende, og har to store klør.
Xel'lotath: (stemme av Kim Mai Guest og Jennifer Hale), hvis makt fokuserer på psyken og galskapen: hennes undersåtter er farget grønt, og har en makt til å påvirke psyken til mennesket. Xel'lotath har en ål-liknende underkropp, med fire slanke armer koblet til en torso med et stort øye i midten.
Mantorok: er beskrevet som "Likenes Gud» og «Guden av Kaos», og er den eneste Ancient kjent for å ha en fysisk tilstedeværelse på jorden. Dens undersåtter er farget sort og dens magi er lilla. Mantorok synes å være i en posisjon av mindreverdighet til de andre Ancients (dens skapninger er svake, skjelettlignende zombier), på grunn av en kraftig bindende formula fra Pious. Den er imidlertid beskrevet som "Ancients Oppasser", og opprettholder likevekt mellom de tre andre Ancients, slik at de er nødt til å bekjempe og ødelegge hverandre. Mantorok er en massiv kjøttklump med utallige øyne og munn. Veggmaleriene av tempelet hans avbilder det som en gang har en mer definert, men fortsatt veldig grotesk form.
Ancients skapninger
Alle Ancients skapninger er forskjellige slik at du kan se hvilken Ancient den tilhører; en liten skorpionliknende skapning såkalt "Trapper"(den kan sende deg til Trapper-dimention hvis du er innenfor en hvis radius), de mer mennesklige zombiene og de store fryktingydende, trehodete "Horrors". Det finnes også skapninger med tilnavnet "blotter" som er en stor flaggermus liknende skapning som stikker deg og lager en zombie ut av ditt blod, og kan bare skades når den "blotter" seg.
Ulyaoth's skapninger er blå og stjeler litt magi når de skader figuren. Trapperen er gjennomsiktig og vannaktig, zombiene likner druknede menneskeofre uten øyne eller munn, hvis du skader dem uten å fjerne hodet, vil de samle energi (særlig flere av samme slag) og sprenge seg selv samt deg hvis du er for nær. Horroren er blind og kan bare finne deg hvis du lager lyder (du kan liste deg ved å holde inne X-knappen).
Chattur'gha's undersåtter er røde og likner flådde mennesker, de kan gjenskape avhogde lemmer samt hodet hvis du bruker for lang tid mellom angrepene og de reiser seg opp igjen hvis de ligger nede og du ikke tar "finish him". Trapperen er rød og blodig, zombiene er mennesker uten hud og Horroren ser ut som at den er satt sammen av menneskerester.
Xel'lotath's tropper er grønne og sumpliknende, og kan bruke avhogde kroppsdeler, selv hodet. disse trekker også ekstra mye "sanity" når de ser på deg, men du får ekstra mye tilbake ved "finish him". Trapperen likner et sumpvesen, zombiene ser ut som mumier som har tatt et bad i sumpen og Horroren ser ut som et jordbær som har ligget bak kjøleskapet et par måneder.
Mantorok's vesener er enkle svake zombier (bare zobmier fordi du ikke kan velge den som hovedretning) som er god trening for nybegynnere. Zombiene ser ut som brente skjeletter, og de tåler svært lite. Det skal være mulig å finne Mantoroks rune i tempelet som Dr. Edwin Lindsey ved å bruke Trapper i en liten åpning du finner FØR du får Trapperscrollen, og må gå tilbake for å få den.
Miljø
Handlingen finner sted på fire forskjellige steder, selv om spillet hopper fram og tilbake i tid så foregår kapitlene på hvert sted i denne rekkefølgen.
Ehn'gha
Ehn'gha er mørkets by. Det er her kjernen til alt ondt er. Byen er under Roivas Mansion og det er grunnen til at huset er fullt av zombier og Edward's død. Ehn'gha har blitt "utslettet" 2 ganger. Edward gjorde det først, men kraften var ikke stor nok, så bare monstrene i byen ble utryddet. Det sakket ned planen til Pious. Alex gjør det seinere og hun lyktes, men denne gangen var planen ferdig og bare å ødelegge ehn'gha var ikke nok.
Figurer
Spillet foregår ikke i kronologisk rekkefølge, men i den øvrige listen blir det rangert slik det egentlig skal gjøres, med et årstall ved siden av som viser når det foregår. Sett bort ifra Alex sine handlinger mellom og begynnelsen av kapitlene, diverse filmsekvenser mellom kapitlene og den siste kampen der majoriteten av figurene vender tilbake som spøkelser, så er rekkefølgen spilleren kontrollerer en figur i denne rekkefølgen.
Handling
Spillet er sentrert rundt hovedpersonen, Alexandra «Alex» Roivas. Hun blir vekket opp sent på natten av at en i politiet ringer henne og spør om hun kan komme bort til bestefaren sitt herskapshus. Alex reiser bort med en gang og oppdager at det har hendt en mordscene der. Politimannen viser henne et lik og spør Alex om det er hennes bestefar. Hun bekrefter at det er bestefaren sitt, men blir sjokkert over at politiet ikke kan bruke andre måter å bekrefte slik på. Ifølge politimannen er det ikke mulig ettersom liket «verken har hode eller rester etter det». Han sier han «aldri har sett noe lignende», og innrømmer at det som har hendt er «pussig», men sier at det ikke er stort å opklare med saken. Frustrert over politiets inkompetanse og fast bestemt på å finne årsak til hvorfor, og hvordan dette kan ha hendt etterforsker hun dødsfallet til bestefaren på egenhånd.
"The Book Of Eternal Darkness
"The Tome" er en bok basert på ondskap. Alle figurene i spillet får tildelt "Tome", og de kommer som en statue inn i "Redselens og Skrikenes Tome Rom". Alle som har dødd under tjeneste kommer hit. Alex er den siste som får boka og hennes bestefar, Edward, har gjemt alle sidene rundt om i huset på Herregården. Etterhvert som du finner disse fortellingene, begynner et nytt kapittel. I hvert kapittel lærer du noe som er hjelpsomt for å få neste side i "Tome".
Utvikling
Eternal Darkness var opprinnelig planlagt til GameCubes forgjenger, Nintendo 64, men utviklingen ble flyttet over på GameCube etter at Nintendo 64 var i ferd med å gå ut av produksjon.
Norwich jernbanestasjon
Norwich jernbanestasjon (engelsk: Norwich railway station), forkortet NRW, er en jernbanestasjon i Norwich i grevskapet Norfolk øst i England. Stasjonen er endestasjonen på Great Eastern Main Line fra Liverpool Street stasjon. Den er også siste stasjon på linjene fra Ely, Sheringham, Great Yarmouth og Lowestoft.
Eternal Darkness: Sanity’s Requiem
Mottakelse
Kritisk sett var spillet en suksess både blant spillere og anmeldere. Spillet har per mars 2008 en gjennomsnittspoengsum på 92 % hos Metacritic. Eternal Darkness solgte få eksemplarer.
Norwich jernbanestasjon
Historie
Det fantes en gang tre jernbanestasjoner med navnet Norwich: Norwich Thorphe, det nåværende stasjonen som ble omdøpt Norwich; Norwich Victoria, som var stasjonen hvor tog fra London kom til, og senere godsstasjon; og Norwich City som var endestasjonen for Midland and Great Northern Joint Railway-linjen fra tettstadet Melton Constable. Norwich Victoria og Norwich City ble nadlagt, og tilbake stod en stasjon: Norwich jernbanestasjon.
Da stasjonen stengte en kort stund på grunn av rehabilitering av strømnettet i 1986, ble Trowse jernbanestasjon, en nedlagt forstadsstasjon, gjenåpnet som erstatning for Norwich jernbanestasjon. Den stengte igjen da Norwich gjenåpnet.
Ölme
Ölme er et tettsted i Kristinehamn kommune i Värmlands län i landskapet Värmland i Sverige. I 2010 hadde tettstedet 224 innbyggere.
Francisco de Quevedo
Francisco Gómez de Quevedo y Santibáñez Villegas (født 1580, død 1645) var en spansk poet, adelsmann og politiker. Sammen med erkerivalen Luis de Góngora, var Quevedo den mest fremtredende lyrikeren i Spania i barokken.
Sira (tettsted)
Sira er et tettsted i Flekkefjord kommune i Agder. Tettstedet har innbyggere per 1. januar, og ligger ved fylkesgrensen til Rogaland nær europavei 39 omtrent 19 kilometer nord for kommunesenteret Flekkefjord.
Gamle Bakke kommune
Sira var det største tettstedet i den tidligere kommunen Bakke. Etter en lengre prosess ble denne kommunen lagt inn i Flekkefjord kommune i 1965, sammen med nabokommunene Gyland, Nes og Hidra.
Sira Stasjon
Sira stasjon ligger på Sørlandsbanen. Den er også endestasjon for den nå nedlagte Flekkefjordbanen og var utstyrt med dreieskive for lokomotiver.
Sirdalsvannet
Sira ligger i sørenden av Sirdalsvannet, og Siraosen har vært et viktig knutepunkt for trafikken til Sirdalen før veinettet ble utbygd. Reisende fra kysten var først fraktet inn til Flikka, landverts til Flikkeid ved Lundevannet, på båt fram til Sirnes, landverts langs elva Sira til Osen, der det ventet en milelang rotur videre til Tonstad. Trafikken på Sirdalsvannet ble etterhvert motorisert, med endestopp i Osen og Tonstad, og lasting og lossing underveis ved behov. (Trafikken er nå gjenopptatt med nyrestaurert båt). Elvestrekningen er blitt mere farbar med båt, etter at både Sirdalsvannet og Lundevatnet ble regulert (mer jevnnivellert) i tilknytning til kraftutbyggingen.
Kongeveien
En av de eldre kongeveiene fra Kristiansand gikk forbi, for å krysse elva til Tronåsen, der det var mulig å komme videre vestover mot Stavanger via Moi og Drangsdalen/Heskestad.
Bakke bru
Sira er også kjent for Bakke Bru, som er Norges eldste hengebro. Den går over Siraelva, som renner fra Sirdalsvannet til Lundevatnet i Flekkefjord kommune i Agder. Broa ble åpnet i 1844 som en del av Vestlandske hovedvei mellom hovedstaden og Stavanger.
Sira elv
Sira har navnet fra elva Sira (Sirdalselva), som er bygget ut for kraftproduksjon av Sira-Kvina Kraftselskap.
Krigsfangeleirene
Under andre verdenskrig holdt nazistene krigsfanger flere steder på Sørlandet, særlig i forbindelse med byggingen av Sørlandsbanen. På Sira var det en slik leir som holdt ca. 90 fanger. Den ble lagt til Bakke Idrettsforenings eiendom, og både fotballbanen og klubbhuset ble brukt.
Anders Kjepperud
Anders Kjepperud (født 5. mars 1977) er en norsk musiker, dirigent og sanger. Han er best kjent som sanger og bassist i showgruppa Cheezy Keys, som han var medlem i fra 1999 til 2008.
Han har spilt i flere norske revyer, blant annet i På nett med byen Edderkoppen teater i 2003. Han var med i Melodi Grand Prix 2005 med låta «Feel the Beat» som kom på 3.-plass. Han er også mye brukt som dubber i norske tegnefilmer, blant annet i Dumbo og Min bror bjørnen, mye på grunn av sin veldig dype bass. Har også flere TV-serier bak seg, for eksempel Det gode selskap som ble vist på TV 2. Han hadde hovedvokal på sangene «Jålegris» og «Gammelkanten» fra barne-TV-serien Skrimmel Skrammel som ble sendt i 2007.
Kjepperud er også dirigent for flere kor.
Shigechiyo Izumi
Shigechiyo Izumi (påstått født 29. juni 1865, død 21. februar 1986) var en mann fra Japan som alminneligvis har blitt regnet for å ha blitt verdens nest eldste menneske og verdens eldste mann. Hans levetid på 120 år og 237 dager overgås bare av Jeanne Louise Calment.
Bäckhammar
Bäckhammar er et tettsted i Kristinehamn kommune i Värmlands län i landskapet Värmland i Sverige. Det ligger cirka 18 kilometer sør for Kristinehamn. I 2010 hadde tettstedet 284 innbyggere.
Shigechiyo Izumi
Han var fra Tokunoshima på Amamiøyene, der han ble født og døde. Han arbeidet med landbruk.
Noen har imidlertid sådd tvil om dokumentasjonen rundt hans fødselsår.
Lassie n the Lads
Lassie n the Lads [sic] var en norsk musikkgruppe stiftet i 1997 i Stjørdal. Gruppa spilte musikk som best kan karakteriseres som irskinspirert folkrock og har blant annet spilt på Sommerfestivalen i Selbu samt Skagen Festival og Tunø Festival i Danmark. Gruppa lanserte sitt eneste album, Storyteller, i 2008. I 2009 ble bandet oppløst. Bandet hadde en gjenforeningskonsert i 2017 i Stjørdal. Denne fant sted i en for anledningen utsolgt storsal i Kimen Kulturhus.
SOU
Sou eller SOU kan være:
Eagle Records
Eagle Records er et stort uavhengig plateselskap fra USA. Selskapet eier også Eagle Rock Entertainment.
Direktør i USA er Mike Carden, og direktør i Storbritannia er Lindsay Brown.
Hurtigløp på skøyter under Vinter-OL 1994 – 1500 meter herrer
1 500 meter herrer var en øvelse i hurtigløp på skøyter under Vinter-OL 1994 og ble avholdt i Vikingskipet på Hamar den 16. februar 1994.
44 utøvere fra 17 nasjoner deltok på distansen.
Rekorder
Dette var de gjeldende verdens- og olympiske rekordene før Vinter-OL i 1994:
Følgende nye verdensrekorder og olympiske rekorder ble satt under konkurransen:
Groznyjgruppen
Groznyjgruppen er en vulkan sentralt på Iturup i Kurilene i Russland.
London bispedømme
London bispedømme ble opprettet som katolsk bispedømme i 604, og har siden reformasjonen vært et anglikansk bispedømme.
Det dekker 17 distrikter i London, dessuten distriktet Spelthorne i Surrey, med et areal på 458 km². Biskopen av London er en av de fem seniorbiskopene i Den engelske kirke, sammen med erkebiskopene av Canterbury og York og biskopene av Durham og Winchester. De fem har i kraft av sitt embete sete i Overhuset.
Den første biskopen av London var St. Mellitus, som senere ble erkebiskop av Canterbury. Den siste katolske biskopen, Edmund Bonner, døde i Marshalseafengselet i 1559.
Fordi bispedømmet omfatter flere kongelige palasser og regjeringsbygningene i Westminster regnes biskopen av London ofte som «monarkens biskop». Historisk sett har han hatt betydelig innflytelse på kongefamilien og ledende politikere.
Katedralen for London bispedømme er St. Pauls katedral. Biskopens residens var inntil 1973 Fulhampalasset, men ble så flyttet til London House ved siden av biskopens kontor i Aldersgate Street.
I 1688, da det katolske hierarkiet i England ble gjenopprettet, ble det opprettet et apostolisk vikariat for distriktet London. Dette fikk ble i 1850 hevet til metropolitanerkebispedømme og fikk navnet Westminster erkebispedømme.
Pseudohaetera
Pseudohaetera er en slekt av sommerfugler som hører til gruppen Haeterini i underfamilien ringvinger (Satyrinae) i den store familie flikvinger (Nymphalidae). De finnes bare i skogområder i Sør- og Mellom-Amerika. De rundede vingene er glassklare bortsett fra øyeflekker langs ytterkantene.
Utseende
Stort sett middelsstore sommerfugler (vingespenn gjerne 30 – 50 mm), slanke med avrundede vinger. De har gjennomsiktige vinger som mangler skjell bortsett fra langs ytterkantene. Bakvingen har en gul eller rødlig farge i den bakre delen.
Levevis
Diise sommerfuglene holder til på skogbunnen i ganske tett regnskog. De er forholdsvis langsomme flyvere, som gjerne drikker fra råtnende frukt eller møkk. De fargerike feltene på bakvingene er veldig tydelige når sommerfuglene flyr, men synes å forsvinne når de setter seg. Larvenes næringsplante er ukjent.
Edward Elgar
Edward William Elgar, 1. baronett, (født 2. juni 1857 i Lower Broadheath i Worcestershire, død 23. februar 1934 i Worcester i Worcestershire) var en britisk komponist.
Bakgrunn
Han ble født i den lille byen Lower Broadheath utenfor Worcester i Worcestershire i England. Foreldrene var William Elgar, en pianostemmer og musikkhandler, og hans kone Ann. Edward var den fjerde i rekken av seks barn. De tre brødrene het Henry, Frederick og Francis, og de to søstrene Lucy og Susannah. Moren hadde konvertert til katolisismen kort før Edwards fødsel, og han ble døpt og oppfostret som katolikk, til faren s misbilligelse - kan hadde forsåvidt mot alle trossamfunn.
Idag er hans barndomshjem Elgar-museum.
Karriere
Han studerte først fiolin og tilhørte en tid et orkester i Birmingham. I 1882 ble han konsertmester i en musikkforening i Worcester og etterfulgte senere sin far som organist ved den katolske St. Georgskirken i Worcester.
Elgar virket først mest i Worcester og omegn, men etterhvert tok hans fremganger ham også til London, det britiske musikklivets episentrum.
Jargon File
Jargon File er en engelsk ordliste med beskrivelser av hacker-slang. Den opprinnelige Jargon File var en samling sjargong fra tekniske miljøer som Massachusetts Institute of Technology, Stanford University og andre. Man forsøker å unngå vanlige tekniske termer, men inkluderer ord som benyttes av hackere.
Jargon File ble opprettet i 1975 av Raphael Finkel ved Stanford, og året etter ble en kopi spredd til MIT. Oppslagsordene dreide seg for det meste om kunstig intelligens. Stadig flere ord lagt til filen, og i 1981 ble en stor del av den trykket i CoEvolution Quarterly. Den ble utgitt som bok i 1983 som The Hacker's Dictionary (Harper & Row CN 1082, ISBN 0-06-091082-8).
Fra 1990 ble filen utvidet til å omfatte andre tekniske områder enn bare kunstig intelligens. Dagens fil dekker nå sjargong fra miljøer innen usenet, C-programmering og Unix. Det er også gjort innsats for å få med ord fra IBM-PC-, Amiga-, Macintosh- og stormaskin-miljøer. Den nye versjonen er trykt og utgitt som The New Hacker's Dictionary.
Pr. 2023 var den siste revisjonen 5.0.1 fra 5. januar 2012.
Edward Elgar
Karriere
Mellom 1902 og 1914 nøt Elgar en fenomenal suksess, blant annet med fire turer til USA. Elgar ble adlet i 1904 og ble æresdoktor ved en lang rekke universiteter. 1924 fikk han tittelen Master of the King's Music. Mellom 1905 og 1908 var Elgar professor i musikk ved Universitetet i Birmingham. Elgars Symphony No. 1 (1908) ble oppført hundre ganger allerede i det første året.